b'\n_START_ARTICLE_\nSergej Dovlatov\n_START_SECTION_\nStil pisanja\n_START_PARAGRAPH_\n\xc2\xbbTon njegovega govora u\xc4\x8di bralca zadr\xc5\xbeanosti in deluje streznjujo\xc4\x8de: vi postanete on, kar je najbolj\xc5\xa1a terapija, ki je lahko ponujena sodobniku \xe2\x80\xa6_NEWLINE_Brati ga je lahko \xe2\x80\xa6 Njegove knjige sem po\xc5\xbeiral v povpre\xc4\x8dju v 3-4 urah nepretrganega branja: od njih se je te\xc5\xbeko odlepiti prav zaradi nevsiljivosti njegovega tona. Nespremenljiva reakcija na njegove zgodbe in povesti \xe2\x80\x93 hvale\xc5\xbenost za odsotnost o\xc4\x8ditkov, za trezen pogled na stvari, za to tiho glasbo zdravega razuma \xe2\x80\xa6\xc2\xab\xc2\xa0(Josip Brodski)_NEWLINE_Za slog Dovlatova je zna\xc4\x8dilno, da se vse besede v njegovih frazah za\xc4\x8denjajo na razli\xc4\x8dne \xc4\x8drke. Menil je namre\xc4\x8d, da si je tudi pisec proze dol\xc5\xbean nadeti tak\xc5\xa1ne ustvarjalne okove, kot sta rima in dol\xc5\xbeina verza pri pesnikih, s \xc4\x8dimer se slednji izognejo dolgoveznosti in praznini.\n_START_SECTION_\nSlovenski prevodi\n_START_PARAGRAPH_\nTujka; Kov\xc4\x8dek (Litera, Maribor, 2006)_NEWLINE_Nacionalni park; Kompromis; Na\xc5\xa1i (\xc5\xa0tudentska zalo\xc5\xbeba, Ljubljana, 2007)'